Diari Oficial de la Generalitat Valenciana


Sumari del DOGV 4671, del 16-01-2004 (2004/261)

RESOLUCIÓ de 14 de gener de 2004, del president del Consell Jurídic Consultiu de la Comunitat Valenciana, per la qual s'aprova la relació de llocs de treball de la institució esmentada.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4671

Data del DOGV
:   16-01-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/261


Data del document
:   14-01-2004

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * Consell Jurídic Consultiu
    * qualificació del personal
    * concurs administratiu

RESOLUCIÓ de 14 de gener de 2004, del president del Consell Jurídic Consultiu de la Comunitat Valenciana, per la qual s'aprova la relació de llocs de treball de la institució esmentada. [2004/X261]
  
L'article 17 de la Llei de creació del Consell Jurídic Consultiu de la Comunitat Valenciana (Llei 10/1994, de 19 de desembre) estableix que els llocs de treball administratius i de lletrats es classificaran i proveiran d'acord amb les normes de la Llei de la Funció Pública, norma que en allò referente a l'especificitat de la relació estableix en els articles 18 i 19 del text refós la necessitat de l'aprovació per l'òrgan competent i de la publicació en el Diari Oficial de la Generalitat Valenciana. Este òrgan és el president del Consell Jurídic Consultiu, al qual competeix l'aprovació de la relació de llocs de treball, prèvia deliberació del Ple, segons determina l'article 24, apartat b) del Reglament aprovat per Decret 138/1996, de 16 de juliol.
  
En compliment del que s'hi preceptua, el Ple del Consell Jurídic Consultiu va deliberar en la sessió de 31 de juliol de 1996 la relació de llocs de treball, que va ser aprovada pel seu president el dia 1 d'agost següent.
  
Les modificacions efectuades des d'aleshores sobre la mencionada relació en fan necessària la publicació actualitzada, que inclog la denominació de cada lloc, les característiques essencials (naturalesa, sector, grup i funcions), les retribucions complementàries, els requisits exigits per a l'exercici i la forma de provisió. D'altra banda, consta informada l'existència de dotació pressupostària dels llocs de treball inclosos en la relació, en compliment del que estableix l'article 19 del text refós de la Llei de Funció Pública Valenciana.
  
En atenció d'estos motius, prèvia deliberació del Ple en la sessió de 25 de setembre de 2003, i complit el tràmit previst en l'art. 16.8 del text refós de la Llei de Funció Pública Valenciana, en virtut de les competències atorgades pels articles 17 de la Llei 10/1994, de 19 de desembre, de creació del Consell Jurídic Consultiu de la Comunitat Valenciana, i 24.6 i 47 del seu Reglament aprovat per Decret 138/1996, de 16 de juliol, resolc:
  
Primer. Aprovar la relació de llocs de treball que figura en l'annex de la present resolució.
  
Segon. Publicar la citada relació en el Diari Oficial de la Generalitat Valenciana.
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la publicació, davant el Jutjat Contenciós Administratiu que corresponga, d'acord amb el que disposen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.